Document ID: 32005R2119

KOMISIJOS REGLAMENTAS (EB) Nr. 2119/2005
2005 m. gruodžio 22 d.
iš dalies keičiantis Reglamentą (EB) Nr. 3175/94, nustatantį išsamias grūdų produktų ir sausųjų pašarų tiekimo mažosioms Egėjo jūros saloms konkrečios tvarkos taikymo taisykles ir prognozuojamą tiekimo balansą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. liepos 19 d. Tarybos reglamentą (EEB) Nr. 2019/93, nustatantį konkrečias priemones mažosioms Egėjo jūros saloms dėl tam tikrų žemės ūkio produktų (1), ypač jo 3a straipsnio 2 dalį,
kadangi:
(1)
Komisijos reglamentu (EEB) Nr. 2958/93 (2) buvo nustatytos išsamios Reglamento (EEB) Nr. 2019/93 dėl tam tikrų žemės ūkio produktų tiekimo mažosioms Egėjo jūros saloms konkrečios tvarkos taikymo taisyklės ir, taikant Reglamento (EEB) Nr. 2019/93 3 straipsnį, buvo nustatytas pagalbos tokiam tiekimui dydis.
(2)
Taikant Reglamento (EEB) Nr. 2019/93 2 straipsnį, Komisijos reglamente (EB) Nr. 3175/94 (3) yra nustatomas prognozuojamas grūdų produktų ir sausųjų pašarų tiekimo balansas.
(3)
Reikėtų nustatyti tokį prognozuojamą tiekimo balansą 2006 metams.
(4)
Todėl reikėtų atitinkamai iš dalies pakeisti Reglamentą (EB) Nr. 3175/94.
(5)
Šiame reglamente numatytos priemonės atitinka susijusių sektorių valdymo komitetų jungtinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 3175/94 priedas pakeičiamas šio reglamento priede esančiu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis yra taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 22 d.

Labels: 17
5
3
6
18